Kuidas sotsiaalseid ettevõtteid paremini toetada ja rahastada – 18kuulise projekti õppetunnid
#000000
Projekti käigus analüüsisime erinevaid sihtrühmi. TLÜ viis läbi küsitluse ja intervjuud sotsiaalsete ettevõtete seas, kaardistamaks nende rahastamise vajadusi, eelistatud rahastuse vorme ja tulevasi rahakaasamise kavatsusi ning valmisolekut. Uuringust selgus, et puuduvad rahalised toetused on üks peamine barjäär sotsiaalsete ettevõtete käibe eesmärkide saavutamisel. Samuti kinnitas uuring, et Eesti sotsiaalsed ettevõtted toetuvad tugevalt toetustele ja projektirahadele ning tunduvalt vähem plaanitakse kasutada annetusi, investeeringuid ja laene.
#000002
Üheks uuringu järelduseks oli vajadus rohkemate investoritele suunatud ürituste järele, kus nad saaksid tutvuda sotsiaalsete ettevõtetega.
#000004
Projekti raames võimestati sotsiaalseid ettevõtjaid inkubatsiooniprogrammidega Tallinnas ja Võrumaal. Esimese puhul oli peamiseks sihtrühmaks tudengid. Võrumaa tegevuste keskmes olid kogukondade, kohalike ettevõtete ja mittetulundusühingute esindajad, kelle algatustest võivad sotsiaalsed ettevõtted kasvada partneriteks kohalikule omavalitsusele. Programmid koosnesid töötubadest ja mentorlusest, mõlemad kestsid kuus kuud ja kokku osales neis 17 meeskonda. Suurima potentsiaaliga meeskonnad jõudsid ühisele demopäevale, kus tunnustati parimaid.
#000006
Projekti raames korraldasime mitmeid erinevaid teadlikkuse tõstmise üritusi, mille eesmärk oli tuua kokku osapooli erinevatest eluvaldkondadest. Sotsiaalse ettevõtluse teemat arutasime ettevõtjate, mittetulundusühingute, teadlaste, investorite, pankade esindajate ning kohaliku- ja riigitasandi poliitikakujundajatega. Iga kohtumine oli järjekordne samm selgema arusaamise ja suurema koostöö suunas. Eriti hea meel on meil Põhjala tehases korraldatud sotsiaalse ettevõtluse ja innovatsiooni arengupäeva osas, kus muu hulgas tähistasime 23 organisatsiooni allkirjastatud sotsiaalse ettevõtluse ja innovatsiooni koostöökokkuleppe sõlmimist.
#000009
Projektipartnerid jätkavad valdkonna arendamist ka pärast projekti lõppemist. SEVi eestvedamisel toimub juba 7. oktoobril mõju ning jätkusuutliku ettevõtluse festival Impact Day. SoFiMa konsortsiumi liikmed löövad samuti festivalil erinevates rollides kaasa – hea võimalus tulla meiega erinevatel projekti teemadel vestlema! TLÜs toimub sellel sügisel taas sotsiaalse ettevõtluse virtuaalne inkubaator ja järjekordsed Vunki mano! loometalgud toimusid 23.–24.09 Värskas. BIA jätkab aga tegutsemist uute mõjufondide loomise nimel.
#000010
Projekt kestis 01.11.20– 30.06.22 ja seda kaasrahastas Euroopa Komisjon Euroopa tööhõive ja sotsiaalse innovatsiooni programmi (European Programme for Employment and Social Innovation “EaSI” 2014-2020) kaudu. EaSI programmi üheks eesmärgiks on toetada tööhõivet ja sotsiaalset sidusust edendades sotsiaalsete ettevõtete ligipääsu rahastusvõimalustele ning arendades sotsiaalsete investeeringute turgu. Euroopa Komisjon kattis 80% projektikuludest.
#000011
23 organisatsiooni lõid üheskoos sotsiaalse ettevõtluse ja innovatsiooni koostööpuu
10 fakti Eesti uuringus osalenud sotsiaalsetest ettevõtetest ja 5 fakti Euroopa omadest
Aasta sotsiaalne ettevõte 2022 viib keskkonnahoiu ja -hariduse järgmisele tasemele
Järgmised tulevikutegijad – SoFiMa projekti inkubatsiooniprogrammide võitjad on selgunud!
#000012